
న్యూఢిల్లీ : కాంగ్రెస్ సీనియర్ నేత పి. చిదంబరం కుమారుడు కార్తి చిదంబరానికి మరిన్ని కష్టాలు ఎదురుకాబోతున్నాయి. తనయుడిని చిదంబరం ఎంతగా వెనకేసుకొస్తున్నా ఎన్ఫోర్స్మెంట్ డైరెక్టరేట్ (ఈడీ) గట్టిగా హుంకరిస్తోంది. ఐఎన్ఎక్స్ మీడియా ప్రైవేట్ లిమిటెడ్ వ్యవహారంలో కార్తి చిదంబరానికి ప్రమేయం ఉన్నట్లు ధ్రువీకరించే తాజా సాక్ష్యాలను తాము సంపాదించామని ఈడీ చెప్తోంది. ఈ డీల్కు సంబంధించి జరిగిన చెల్లింపులపై ప్రస్తుతం ఈడీ దర్యాప్తు చేస్తోంది. ఈ సొమ్మును కార్తి బ్రిటన్లో స్వీకరించినట్లు ఆరోపణలు ఉన్నాయి.కార్తి చిదంబరానికి కొంత సొమ్మును ఐఎన్ఎక్స్ గ్రూప్ ప్రమోటర్ పీటర్ ముఖర్జియా ఇచ్చినట్లు ఆధారాలను ఈడీ సేకరించిందని హోం మంత్రిత్వ శాఖ వర్గాలు తెలిపినట్లు ఓ పత్రిక పేర్కొంది.ఈడీ తాజాగా కేంద్ర హోం మంత్రిత్వ శాఖకు ఓ లేఖను పంపించింది. ఈ కేసులో బ్రిటన్, తదితర దేశాలకు లెటర్ ఆఫ్ రొగేటరీలను పంపించేందుకు అనుమతి ఇవ్వాలని కోరింది.సీబీఐ ఎఫ్ఐఆర్ ప్రకారం ఐఎన్ఎక్స్ గ్రూప్ 2007 మార్చిలో విదేశీ పెట్టుబడుల ప్రోత్సాహక మండలి (ఎఫ్ఐపీబీ)ని సంప్రదించింది. టీవీ చానళ్ళకు అనుమతులు ఇవ్వాలని కోరింది. ఐఎన్ఎక్స్ గ్రూప్ నేరపూరిత కుట్రకు పాల్పడిందని, ఎఫ్ఐపీబీ అనుమతుల మంజూరులో కార్తి చిదంబరం అనుచిత ప్రభావం చూపినట్లు  ఆరోపణలు నమోదయ్యాయి.

newdhilly : congress seanier netha pi. chidambaram kumarudu kaarti chidambaraaniki marinni kashtaalu edurukaabotunnaayi. tanayudini chidambaram entagaa venakesukostunna enforsment directorate (eedee) gattigaa hunkaristondi. incs media private limited vyavahaaramlo kaarti chidambaraaniki prameyam unnatlu dhruveekarinche taja saakshyaalanu taamu sampaadinchaamani eedee cheptondi. ee deelku sambandhinchi jarigina chellimpulapai prastutam eedee daryaaptu chestondi. ee sommunu kaarti britonlo sweekarinchinatlu aaropanalu unnaayi.kaarti chidambaraaniki kontha sommunu incs groop pramoter peater mukharjia ichinatlu aadhaaraalanu eedee sekarinchindani homem mantritva saakha vargaalu telipinatlu oo patrika perkondi.eedee taajaagaa kendra homem mantritva saakhaku oo lekhanu pampinchindi. ee kesulo briton, taditara deshaalaku leter af rogaetareelanu pampinchenduku anumati ivvaalani korindi.cbi efir prakaaram incs groop 2007 maarchilo videshee pettubadula prothsaahaka mandali (efipb)ni sampradinchindi. tv chaanallaku anumatulu ivvaalani korindi. incs groop nerapurita kutraku paalpadindani, efipb anumatula manjurulo kaarti chidambaram anuchita prabhaavam chuupinatlu  aaropanalu namodayyayi.